ICHI จับตากำไรไตรมาส 3 โตเด่น 29% โบรกแนะซื้อเป้า 11.70 บาท
ICHI จับตากำไรไตรมาส 3/65 โตเด่น 29% แตะ 165 ล้าน  โบรกแนะซื้อเป้า 11.70 บาท ชูอัตราเงินปันผลตอบแทนสูง 5%   
ICHI จับตากำไรไตรมาส 3/65 โตเด่น 29% แตะ 165 ล้าน โบรกแนะซื้อเป้า 11.70 บาท ชูอัตราเงินปันผลตอบแทนสูง 5%   
1 พ.ย. 2565

บล.โนมูระ พัฒนสิน ระบุในบทวิเคราะห์วันนี้ (1 พ.ย.65) ว่า บริษัท อิชิตัน กรุ๊ป จำกัด (มหาชน) หรือ ICHI แนะนำราคาเป้าหมาย 11.70 บาท แนวโน้มผลประกอบการจะกลับภาพจากไตรมาส 2/2565 อ่อนตัว มาเห็นจุดกลับตัว มาเด่นต้นๆในกลุ่ม โดยตั้งแต่ไตรมาส 3/2565 คาดกำไร 165 ล้านบาท โต 29% เทียบช่วงเดียวกันของปีก่อน และโต 8% เทียบไตรมาสก่อนหน้า ผลสำเร็จชาเขียวในประเทศที่ดีทั้งภาพอุตสาหกรรมฟื้นตัว และปัจจัยเฉพาะบริษัท
โดยคงกลยุทธราคาเดิม ซึ่ง U Rate คาดเพิ่มจาก 58% ในไตรมาส 2/2565 เป็น 66% ในไตรมาส 3/2565 รวมทังยังมีโมเมนตัมดีต่อเนื่องในไตรมาส 4/2565 คาดกำไรยังเติบโต เทียบช่วงเดียวกันของปีก่อน double digit จากทั้งสินค้าเดิม, สินค้าใหม่, ต้นทุนเริ่มลด และ OEM
ด้านราคาหุ้นซื้อขาย PER 23F ที่ 22 เท่า ยังต่ำกว่ากลุ่มเครื่องดื่มซึ่งสูง 25-30 เท่า และมียีลด์สูง 5% และโมเมนตัมระยะสั้นเป็นบวกทั้ง 1.ผลประกอบการไตรมาส 3/2565 เด่นต้นๆ ในกลุ่มที่สามารถเติบโต เทียบช่วงเดียวกันของปีก่อน, เทียบไตรมาสก่อนหน้าได้, 2.อัตราเงินปันผลตอบแทน สูงสุดในกลุ่ม และ 3.ประมาณการตลาดเริ่มมี Upside risk มากขึ้น หลังสินค้าใหม่ ตันซันซูมีผลตอบรับเป็นบวก